open-index/open-wikipedia-markdown huggingface dataset:
கே. பி. ஸ்ரீதேவி

**கே. பி. ஸ்ரீதேவி** (*K. B. Sreedevi*, 1 மே 1940-16 ஜனவரி 2024) மலையாளத்தில் குழந்தைகள் இலக்கியத்தை எழுதிய எழுத்தாளர் ஆவார். இவரது பங்களிப்புகளுக்கான கேரள சாகித்ய அகாடமி விருது மற்றும் கதைகளுக்கான கேரள மாநிலத் திரைப்பட விருது உள்ளிட்ட பல விருதுகளைப் பெற்றுள்ளார்.

இவரது பேத்தி ரஞ்சனா கே. இவரது *யக்னம்* என்ற புதினத்தை அதே தலைப்பில் நாற்பத்தைந்து நிமிட திரைப்படமாக உருவாக்கினார். *ஷில்பே-ரூபினி* என்ற இவரது கதையை கீதா கிருஷ்ணன்குட்டி *வுமன் ஆப் ஸ்டோன்* (1990) என்று ஆங்கிலத்தில் மொழிபெயர்த்தார். இவரது *நிறமாலா* என்ற புத்தகம் படமாக எடுக்கப்பட்டபோது, அதன் திரைக்கதையையும் இவர் எழுதினார்.

## வாழ்க்கை
கே. பி. ஸ்ரீதேவி 1940 ஆம் ஆண்டு மே 1 ஆம் தேதி, இன்றைய மலப்புரம் மாவட்டத்திலுள்ள வாணியம்பலத்தில் வி. எம். சி நாராயணன் பட்டத்திப்பாடு மற்றும் கௌரி அந்தர்ஜனம் ஆகியோருக்கு மகளாகப் பிறந்தார். இவர் திருப்பூணித்துறை பெண்கள் உயர்நிலைப் பள்ளியிலும், வரவூர் அரசுப் பள்ளியிலும் பத்தாம் வகுப்பு வரை கல்வி பயின்றார். ஸ்ரீதேவி இசை மற்றும் சமசுகிருதத்தையும் பயின்றார். பின்னர் பண்டிதராஜா பி.  எஸ்.  சுப்பராம பட்டரிடம் சமசுகிருதத்தில் உயர்கல்வி பயின்றார். மூன்றாண்டுகள் நரவத் தேவகியம்மாவிடம் வீணை பயிற்சி செய்தார்.

ஸ்ரீதேவி தனது பதின்மூன்று வயதில் ஒரு பறவையின் மரணம் பற்றிய தனது முதல் கதையை எழுதினார். *எழுத்தச்சன் மாசிகா*, *ஜெயகேரளம்* மற்றும் *மாத்ருபூமி* போன்ற வெளியீடுகள் மூலம் இவர் பல புதினங்களையும் சிறுகதைகளையும் வெளியிட்டார்.

ஸ்ரீதேவி தனது பதினாறு வயதில் பிரம்மதத்தன் நம்பூதிரிபாடு என்பவரை மணந்தார். 1960 ஆம் ஆண்டு தனது கணவருடன் வசித்து வந்தபோது,  ஒரு பெண்கள் குழுவை நிறுவினார். பெண்கள் மற்றும் குழந்தைகளின் மேம்பாட்டிற்காக உருவாக்கப்பட்ட இந்தக் குழுவில் 100க்கும் மேற்பட்ட உறுப்பினர்கள் இருந்தனர். பெண்களை எழுத்தறிவு பெறச் செய்வதற்கான கல்வி வகுப்புகள், பெண்களுக்கான கலாச்சார நடவடிக்கைகள் மற்றும் பெண்களுக்கு வேலைப் பயிற்சி ஆகியவற்றை இந்தக் குழு ஏற்பாடு செய்தது. இவர் திருச்சூர் நகருக்கு மாறும் வரை அந்தக் குழுவில் தீவிரமாக இருந்தார்.

### சொந்த வாழ்க்கை
இவருக்கு 3 குழந்தைகள் இருந்தனர். பல வருடங்கள் திருச்சூரில் வசித்து வந்த ஸ்ரீதேவி, பின்னர் எர்ணாகுளம் மாவட்டத்தில் உள்ள திருப்பூணித்துறையில் வசித்து வந்தார்.

கே.பி. ஸ்ரீதேவி 16 ஜனவரி 2024 அன்று தனது 83 வயதில் இறந்தார். 
## விருதுகள்
* ஒட்டுமொத்த பங்களிப்புகளுக்கான கேரள சாகித்ய அகாதமி விருது
* 1975 ஆம் ஆண்டுக்கான கேரள மாநில திரைப்பட விருது, கதை, *நிறமாலா* என்ற நூலுக்காக.
* குங்குமம் விருது 1974, *யக்ஞம்* நூலுக்காக 
* நலபாடன் விருது(2000) (நளபாடன் நாராயண மேனன்- நளபாடன் நினைவு கலாச்சார சங்கம், புன்னயூர்குளம் வழங்கியது) *மூன்றாம் தளமுற*
* விடி விருது.
* 1982 ஆம் ஆண்டுக்கான அரிமாச் சங்க விருது, கதை, *நிறமாலா* 
* தேவிபிரசாதம் அறக்கட்டளை விருது, 2009 
* ஆறு தசாப்தங்களாக இலக்கியத் துறையில் இவர் செய்த விரிவான பங்களிப்புகளைக் கருத்தில் கொண்டு, ஞானப்பனா விருது 2021
* ரெய்க்வா ரிஷி விருது 2014
* அமிர்தகீர்த்தி புரஸ்கார் 2018 

## மேற்கோள்கள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:கேரளப் பெண் எழுத்தாளர்கள்
பகுப்பு:மலப்புறம் மாவட்ட மக்கள்
பகுப்பு:இந்தியப் பெண் நாவலாசிரியர்கள்
பகுப்பு:மலையாள எழுத்தாளர்கள்
பகுப்பு:2024 இறப்புகள்
பகுப்பு:1940 பிறப்புகள்
மாணிக்சக் சட்டமன்றத் தொகுதி

**மணிக்சக் சட்டமன்றத் தொகுதி** (Manikchak Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. மாணிக்சக், மால்தாகா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
பி. என். பணிக்கர்

thumb|பணிக்கரின் நினைவாக 2004 ஆம் ஆண்டு வெளியிடப்பட்ட இந்தியாவின் அஞ்சல் தலை
புதுவாயில் நாராயண பணிக்கர் (*Puthuvayil Narayana Panicker*) (1 மார்ச் 1909-19 ஜூன் 1995) இந்திய மாநிலமான கேரளாவில் நூலக இயக்கத்தின் தந்தை என்று அழைக்கப்படுகிறார். இவர் தொடங்கிய கேரள கிரந்தசாலா சங்கத்தின் செயல்பாடுகள் கேரளாவில் ஒரு பிரபலமான கலாச்சார இயக்கத்தைத் தூண்டின. இது 1990 களில் மாநிலத்தில் உலகளாவிய கல்வியறிவை உருவாக்கியது.

பணிக்கரின் நினைவு நாளான ஜூன் 19, 1996 முதல் கேரளாவில் வாசிப்பு நாளாகக் கொண்டாடப்படுகிறது. கேரள கல்வித் துறையும் ஜூன் 19 முதல் 25 வரை ஒரு வாரத்திற்கு வாசிப்பு வாரம் அனுசரிக்கிறது 

2017 ஆம் ஆண்டில், இந்தியப் பிரதமர் நரேந்திர மோடி, கேரளாவின் வாசிப்பு தினமான ஜூன் 19 ஐ இந்தியாவில் தேசிய வாசிப்பு தினமாக அறிவித்தார். அடுத்த மாதமான ஜூலை இந்தியாவில் தேசிய வாசிப்பு மாதமாகவும் அனுசரிக்கப்படுகிறது.

## ஆரம்ப கால வாழ்க்கை
thumb|நீலம்பேரூரில் பி.என். பணிக்கரின் குழந்தைப் பருவ வீடு
பணிக்கர் 1909 மார்ச் 1 ஆம் தேதி கேரளாவின்நீலம்பேரூரில் கோவிந்த பிள்ளை மற்றும் ஜானகி அம்மா ஆகியோருக்கு மகனாக ஒரு நாயர் குடும்பத்தில் பிறந்தார். பணிக்கர் ஒரு ஆசிரியராகப் பணியாற்றினர். 1926 ஆம் ஆண்டு தனது சொந்த ஊரில் *சனாதனதர்மம்* நூலகத்தைத் தொடங்கினார்.

## பங்களிப்புகள்
1945 ஆம் ஆண்டில் 47 கிராமப்புற நூலகங்களுடன் திருவிதாங்கூர் நூலக சங்கம் உருவாவாக்கும் முயற்சியில் ஈடுபட்டார்.  ' *படித்து வளருங்கள்*' என்பதே அந்த அமைப்பின் முழக்கமாகும். பின்னர், 1956 இல் கேரள மாநிலம் உருவாக்கப்பட்டவுடன், அது கேரள கிரந்தசால சங்கம் என ஆனது. வாசிப்பின் மதிப்பை அனைவரும் அறியும் வகையில் பணிக்கர் கேரளாவின் கிராமங்களுக்குச் சென்றார். இந்த வலையமைப்பிற்குள் சுமார் 6,000 நூலகங்களைக் கொண்டுவருவதில் வெற்றி பெற்றார். 1975 இல் யுனெஸ்கோவின் 'கிருப்சகாய விருதை' கிரந்தசாலா சங்கம் வென்றது. 1977 ஆம் ஆண்டு மாநில அரசால் கையகப்படுத்தப்படும் வரை, பணிக்கர் 32 ஆண்டுகள் சங்கத்தின் பொதுச் செயலாளராக இருந்தார்.

பணிக்கர் 19 ஜூன் 1995 அன்று, 86 வயதில் இறந்தார். கேரள அரசு இவரது பங்களிப்புகளை அங்கீகரித்து, ஆண்டுதோறும் ஜூன் 19 ஆம் தேதியை வாசிப்பு நாள் என்று கொண்டாட உத்தரவிட்டது. கல்வியறிவு, கல்வி மற்றும் நூலக இயக்கத்திற்கான பணிக்கரின் பங்களிப்புகளை கௌரவிக்கும் வகையில் பள்ளிகள் மற்றும் பொது நிறுவனங்களில் ஒரு வார கால தொடர் நடவடிக்கைகள் நடத்தப்படுகின்றன.

ஜூன் 21, 2004 அன்று அஞ்சல் துறை பணிக்கரை நினைவு அஞ்சல் தலையை வெளியிட்டு கௌரவித்தது.

## மேற்கோள்கள்

## வெளி இணைப்புகள்
* Official Portal of Government of Kerala
* KANFED and the Adult Education Scene in Kerala
* Chapter 4: Non-formal education from ''Literacy in Kerala: Report of research undertaken November 2005 – October 2006''
* UNESCO International Fellowships/Awards/Prizes–Winners from India
* P.N.PANICKER stamp released

பகுப்பு:1909 பிறப்புகள்
பகுப்பு:கேரள மக்கள்
பகுப்பு:1995 இறப்புகள்
பகுப்பு:நூலக வரலாறு
சுமாத்திரா மலை அணில்

**சுமாத்திரா மலை அணில்** (*Sumatran mountain squirrel*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இதன் மண்டை ஓடு 41-43 mm நீளத்துடன் பலவான் மலை அணிலின் அளவினை அடைகிறது. இது முதலில் சுந்தாசையூரசு தென்யூசிசு அணிலின் துணையினமாக விவரிக்கப்பட்டது.

## மேற்கோள்கள்

பகுப்பு:கொறிணிகள்
பகுப்பு:சுமாத்திரா
கோ. சுகுமாரன் நாயர்

**கோபுரதிங்கல் சுகுமாரன் நாயர்**  (*G. Sukumaran Nair*)  இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். 1941 ஆம் ஆண்டு ஏப்ரல் மாதம் 18 ஆம் தேதியன்று இவர் பிறந்தார்.  2011 ஆம் ஆண்டு சூன் மாதம் 25 ஆம் தேதி முதல் நாயர் சேவை சங்கத்தின் தற்போதைய மற்றும் 10 ஆவது பொதுச் செயலாளராக  உள்ளார்.  சுகுமாரன் நாயர், பொதுச் செயலாளராகத் தேர்ந்தெடுக்கப்படுவதற்கு முன்பு 10 ஆண்டுகள் அமைப்பின் உதவி செயலாளராக இருந்தார்.

## தனிப்பட்ட வாழ்க்கை
இவரின் மனைவி கே. குமரிதேவி 26 மார்ச் 2019 ஆம் ஆண்டு மார்ச்சு மாதம் 26 ஆம் தேதியன்று தனது 75 வயதில் காலமானார், இவர்களுக்கு இரண்டு மகள்கள் மற்றும் இரண்டு மகன்கள் உள்ளனர்.  மகள் முனைவர்  எசு. சுஜாதா, சங்கனாசேரி என்எசுஎசு இந்து கல்லூரியின் முதல்வராகவும், மகாத்மா காந்தி பல்கலைக்கழக சிண்டிகேட் உறுப்பினராகவும் இருந்தார்.  அவர் 28 மே 2013 ஆம் ஆண்டு மே மாதம் 28 ஆம் தேதியன்று பதவி விலகினார்.

## தொழில்
1962 ஆம் ஆண்டில்  நாயர் சேவை சங்கத்தில் எழுத்தராக தனது வாழ்க்கையைத் தொடங்கிய இவர், பின்னர் நிர்வாக அதிகாரி, உதவிச் செயலாளர், செயலாளர் மற்றும் பின்னர் பொதுச் செயலாளராகப் பணியாற்றினார்.  தொடர்ந்து ஐந்து முறை என். எசு. எசு. அமைப்பின் பொதுச் செயலாளராக தேர்ந்தெடுக்கப்பட்டுள்ளார்.

அரசியல் கட்சிகளுக்கு எதிரான சம தூரக் கொள்கையின் வலுவான ஆதரவாளராகவும், சாதி மக்கள் தொகை கணக்கெடுப்பின் வலுவான எதிரியாகவும் இவர் இருந்து வருகிறார்.  இந்நடவடிக்கை இடஒதுக்கீடு என்ற போர்வையில் ஊழலை அதிகரிக்கும் என்றும் வாக்கு வங்கிகளை சமாதானப்படுத்தும் என்றும் இவர் கூறுகிறார்.

## மேற்கோள்கள்

பகுப்பு:வாழும் மக்கள்
பகுப்பு:கேரள அரசியல்வாதிகள்
பகுப்பு:1941 பிறப்புகள்
பகுப்பு:இந்தியர்கள்
தாமசு கே. தாமசு

**தாமசு கே. தாமசு** (*Thomas K. Thomas*) இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். 28.02.2025 முதல் கேரள சட்டமன்றத்தில் சட்டமன்ற உறுப்பினராக உள்ளார். கேரள சட்டமன்றத்திற்கு குட்டநாடு தொகுதியில் இருந்து தேசியவாத காங்கிரசு வேட்பாளராகப் போட்டியிட்டார்.

## சர்ச்சை
ஒரு கட்சித் தொண்டரை சாதி ரீதியாக அவதூறாகப் பேசியதாகக் கூறி இவர் மீது வழக்குப் பதிவு செய்யப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:கேரள அரசியல்வாதிகள்
பகுப்பு:கேரள சட்டமன்ற உறுப்பினர்கள்
விசுவாசு ஆண்டு

**விசுவாசு ஆண்டு** அல்லது **விசுவாசுவ ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்தொன்பதாம் ஆண்டாகும். இந்த ஆண்டை செந்தமிழில் **உலகநிறைவு** என்றும் குறிப்பர்.

## விசுவாசு ஆண்டு வெண்பா
விசுவாசு ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் அறுபது வருட வெண்பாவில்
 
விசுவா வசு வருடம் வேளாண்மை யேறும்
பசுமாடு மாடும் பலிக்குஞ் - சிசுநாசம்
மற்றையரோ வாழ்வார்கண் மாதவங்கண்
மீறுமே யுற்றுலகி னல்லமழை யுண்டு.

இந்தப் பாடலின்படி இந்த ஆண்டில், அதாவது விசுவாசு ஆண்டில் நல்ல மழை பெய்து அதனால் வேளாண்மை செழிக்கும். கால்நடைச் செல்வம் பெருகும். குழந்தைகளுக்கு நோய்களால் தொந்தரவு ஏற்படலாம், அதனால் தகுந்த முன்னெச்சரிக்கையுடன் இருக்கவேண்டும். பகைவர்களுக்கு சிலரின் ஆதரவு கிட்டும். நல்லதும் கெட்டதும் கலந்தே நடக்கும். இந்த ஆண்டின் அரசனாக சூரியன் வருவதால் அரசியல் கட்சிகளின் தலைவர்களில் மாற்றம் உண்டாகும். தொழிற்சாலைகள் கை மாறும். புவியின் காலநிலை கடுமையாக இருக்கும்.

## மேற்கோள்கள்

பகுப்பு:இந்துக் காலக் கணிப்பு முறை
சிர்க்கோபைலைட்டு

**சிர்க்கோபைலைட்டு** (*Zircophyllite*) என்பது  (K,Na)3(Mn,Fe(2+)7(Zr,Ti)2Si8O24(O,OH,F)7என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் சிர்க்கோபைலைட்டு கனிமத்தை Zcp என்ற குறியீட்டால் அடையாளப்படுத்துகிறது.

சிர்க்கோபைலைட்டு முச்சரிவச்சுப் படிக அமைப்புடன்  இணைவடிவுரு படிக வகுப்பில் அடர் பழுப்பு முதல் கருப்பு நிறத்தில் மைக்கா போன்ற தகடுகளாக படிகமாகிறது. 001 இல் சரிபிளவு கொண்டு  4 முதல் 4.5 வரையிலான மோவின் கடினத்தன்மை மதிப்பும்  3.34 என்ற ஒப்படர்த்தியும் கொண்டுள்ளது.  சிர்க்கோபைலைட்டின் ஒளிவிலகல் குறியீட்டு மதிப்புகள் nα=1.708 nβ=1.738 nγ=1.747 ஆகவும் இதன் ஒளியியல் கோணம் 62° ஆகவும் உள்ளது. 

கார பெக்மாடைட்டு பாறைகளில் நேட்ரோலைட்டுடன் சேர்ந்து சிர்க்கோபைலைட்டு காணப்படுகிறது.  1972 ஆம் ஆண்டு உருசியாவின் துவாவில் உள்ள கோர்கெரெடாபின்சு மலைத்தொடரில் இக்கனிமம் கண்டுபிடிக்கப்பட்டது. மேலும் இதன் சிர்கோனியம் உள்ளடக்கத்தாலும் ஆசுட்ரோஃபிலைட்டுடனான  தொடர்புக்காகவும் சிர்க்கோபைலைட் எனப் பெயரிடப்பட்டது. கனடாவின் கியூபெக்கின் மோண்ட் செயிண்ட்-இலாயர் வளாகத்திலிருந்தும் கிடைப்பதாக அறியப்படுகிறது.

சிர்க்கோபைலைட்டு கதிரியக்கத் தன்மை கொண்டதாகுஜ்ம். ஆனால் கதிரியக்கத்தன்மை அரிதாகவே கண்டறியக்கூடியதாகும்.

## மேற்கோள்கள்

பகுப்பு:இனோசிலிக்கேட்டுகள்
பகுப்பு:பொட்டாசியம் கனிமங்கள்
பகுப்பு:சோடியம் கனிமங்கள்
பகுப்பு:மாங்கனீசு கனிமங்கள்
பகுப்பு:இரும்புக் கனிமங்கள்
பகுப்பு:சிர்க்கோனியம் கனிமங்கள்
பகுப்பு:தைட்டானியம் கனிமங்கள்
பகுப்பு:நையோபியம் கனிமங்கள்
பகுப்பு:கனிமங்கள்
பகுப்பு:சிலிக்கேட்டு கனிமங்கள்
பகுப்பு:முச்சரிவச்சுக் கனிமங்கள்
மைரங்

**மைரங்** (*Mairang*), வடகிழக்கு இந்தியாவின் மேகாலயா மாநிலத்தில் உள்ள கிழக்கின் மேற்கு காசி மலை மாவட்டத்தின் நிர்வாகத் தலைமையிடமும், பேரூராட்சியும் ஆகும்.இது மாநிலத் தலைநகரான சில்லாங்கிற்கு மேற்கே 44.3 கிலோமீட்டர் தொலைவில் உள்ளது. இது கடல்மட்டத்திலிருந்து 1564 மீட்டர் உயரத்தில் உள்ளது. இந்நகரத்தின் பெரும்பான்மையான மக்கள் காசி மொழி மற்றும் மகரம் மொழிகளைப் பேசுகின்றனர்.  
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  2,452 குடியிருப்புகள்  கொண்ட  நகரத்தின்  மக்கள் தொகை 14,363 ஆகும். அதில் 7,083 ஆண்கள் மற்றும் 7,280  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  19.01% வீதம் உள்ளனர்.  பாலின விகிதம் 1000 ஆண்களுக்கு 989 பெண்கள் வீதம் உள்ளனர். சராசரி எழுத்தறிவு  88.20% வீதம்  உள்ளது. இதன் மக்கள் தொகையில் பட்டியல் பழங்குடிகள் 5,655 ஆக  உள்ளனர். இந்நகரத்தில்  தொல்குடி சமயத்தினர் 3.49%, இந்து சமயத்தினர் 0.37%, இசுலாமியர் 0.27% கிறித்தவர்கள் 95.47%   மற்றும் பிற சமயத்தினர் 0.31% வீதம்  உள்ளனர்.
## மேற்கோள்கள்

பகுப்பு:மேகாலயா மாநிலத்திலுள்ள ஊர்களும் நகரங்களும்
ரேசுபேல்பாரா

**ரேசுபேல்பாரா** (*Resubelpara*), வடகிழக்கு இந்தியாவின் மேகாலயா மாநிலத்தில் மேற்கில் உள்ள வடக்கு காரோ மலை மாவட்டத்தின் நிர்வாகத் தலைமையிடமும்,  நகராட்சியும் ஆகும்.. தாம்ரிங் ஆறு பாயும் இவ்வூரில் காரோ மொழி பேசும் காரோ மக்கள் பெரும்பான்மையாக வாழ்கின்றனர். இவ்வூர் மாநிலத் தலைநகரான சில்லாங்கிற்கு கிழக்கே 255.5 கிலோமீட்டர் தொலைவிலும், அசாம் மாநிலத்தின் குவகாத்திக்கு தென்மேற்கில்  133.4 கிலோமீட்டர் தொலைவிலும் உள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 13 வார்டுகளும், 3,491 குடியிருப்புகள்  கொண்ட ரேசுபேல்பாரா நகரத்தின்  மக்கள் தொகை 19,595 ஆகும். அதில்  9,725 ஆண்கள் மற்றும் 9,870 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.33% வீதம் உள்ளனர்.  பாலின விகிதம் 1000 ஆண்களுக்கு 1026 பெண்கள் வீதம் உள்ளனர். சராசரி எழுத்தறிவு 91.66 % ஆக  உள்ளது. இதன் மக்கள் தொகையில் பட்டியல் பழங்குடிகள்   93.88 % ஆக  உள்ளனர். இந்நகரத்தில் தொல்குடி சமயத்தினர் ,  இந்து சமயத்தினர் 12.92% , இசுலாமியர் 2.59%, கிறித்தவர்கள் 84.00%, மற்றும் பிற சமயத்தினர் 0.50 % வீதம்  உள்ளனர். 
## மேற்கோள்கள்

பகுப்பு:மேகாலயா மாநிலத்திலுள்ள ஊர்களும் நகரங்களும்
புக்கோயா தங்கல்

**புக்கோயா தங்கல்** (*Pukkoya Thangal*) இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். சையத் அகமத் சிகாபுதீன் அல் -ஊசைனி பா அலவி, பி.எம்.எசு.ஏ.புக்கோயா தங்கல் என்ற பெயர்களாலும் இவர் அறியப்படுகிறார். தெற்கு மலபார் மாவட்டத்தின் பனக்காடு கிராம புக்கோயா குடும்பத்தைச் சேர்ந்த இவர் சையது அல்லது தங்கல் இனக்குழுவின் தலைவராகவும் கேரளாவின் இந்திய ஒன்றிய முசுலிம் லீக் கட்சி அரசியல்வாதியாகவும் இருந்தார். புக்கோயா தங்கல்  1913 ஆம் ஆண்டு சையித் ஊசைன் சிகாபுதீன் அல்-ஊசைனி பா அலவியின் மகனாகப் பிறந்தார். இந்திய ஒன்றிய முசுலிம் லீக் கட்சியின் கேரள மாநிலத் தலைவராகவும், சமசுத்தா கேரள இயம் இய்யத் அல்-உலாமாவின் (கேரளாவில் உள்ள சன்னி-சாஃபி அறிஞர்களின் அமைப்பு) தலைவராகவும் பணியாற்றினார்.

அகமத் சிகாபுதீன் யேமன்-அத்ராமி வம்சாவளியைச் சேர்ந்த புக்கோயா குடும்பத்தில் புக்கோயா தங்கல் பிறந்தார்.  இது நபிகள் நாயகத்தின் பேரனான ஊசைன் பின் அலியின் வழித்தோன்றல்களின் பா அலவி மரபில் ஒன்றாகும்.

புக்கோயா தங்கலுக்குப் பிறகு இவரது மூத்த மகன் சையத் முகமது அலி சிகாப் தங்கல் (1936–2009) பதவியேற்றார்.

## மேற்கோள்கள்

பகுப்பு:1913 பிறப்புகள்
பகுப்பு:1975 இறப்புகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:கேரள அரசியல்வாதிகள்
பகுப்பு:மலப்புறம் மாவட்ட மக்கள்
நாடு அல்லது பிராந்திய வாரியாக விலங்குரிமை

விலங்குரிமை நாட்டுக்கு நாடு, பிரதேசத்திற்குப் பிரதேசம் பெரிதும் வேறுபடுகின்றது. இந்த உலகளாவிய மாறுபாடானது விலங்குரிமைச் சட்டங்கள் மனிதரல்லா விலங்குகளின் உணர்திறனை சட்டப்பூர்வமாக அங்கீகரிப்பதில் தொடங்கி விலங்கு நலனைக்கூடப் பொருட்படுத்தாமலும் எந்தவொரு வன்கொடுமை எதிர்ப்புச் சட்டங்களும் இல்லாமல் இருப்பது வரை பலதறப்பட்ட வகையிலும் காணப்படுகின்றன.

## சுருக்கம்
நவம்பர் 2019 நிலவரப்படி, 32 நாடுகள் மனிதரல்லா விலங்குகளின் உணர்திறனை முறையாக அங்கீகரித்துள்ளன. அவையாவன ஆஸ்திரியா, ஆஸ்திரேலியா, பெல்ஜியம், பல்கேரியா, சிலி, குரோஷியா, சைப்ரஸ், செக் குடியரசு, டென்மார்க், எஸ்டோனியா, பின்லாந்து, பிரான்ஸ், ஜெர்மனி, கிரீஸ், ஹங்கேரி, அயர்லாந்து, இத்தாலி, லாட்வியா, லிதுவேனியா, லக்சம்பர்க், மால்டா, நியூசிலாந்து, நெதர்லாந்து, போலந்து, போர்ச்சுகல், ருமேனியா, ஸ்பெயின், ஸ்லோவாக்கியா, ஸ்லோவேனியா, சுவீடன், சுவிட்சர்லாந்து மற்றும் ஐக்கிய இராச்சியம் ஆகிய நாடுகளாகும்.

விலங்கு நலன் குறித்த உலகளாவிய பிரகடனம் (The Universal Declaration on Animal Welfare [UDAW]) என்பது விலங்குகளின் உணர்திறனை அங்கீகரிக்கவும், விலங்கு வன்கொடுமைகளைத் தடுக்கவும், விலங்குகளின் துன்பத்தைக் குறைக்கவும், விலங்குகளுக்கான நலன்புரி தரநிலைகளை நிறுவவும் வடிவமைக்கப்பட்ட ஒரு முன்மொழியப்பட்ட உலகளாவிய முயற்சியாகும். இது பண்ணை விலங்குகள், செல்லப்பிராணிகள், அறிவியல் ஆராய்ச்சியில் பயன்படுத்தப்படும் விலங்குகள், பொதி மற்றும் வேலை செய்யும் விலங்குகள், வனவிலங்குகள் மற்றும் மனித கேளிக்கை நடவடிக்கைகளில் ஈடுபடுத்தப்படும் விலங்குகள் உள்ளிட்ட பல்வேறு வகைகளுக்கும் பொருந்தும்.

பெருங்குரங்கினத் திட்டம் (The Great Ape Project) எனப்படும் முன்னெடுப்பு தற்போது பெருங்குரங்கின வகை விலங்குகளைப் பற்றிய உலக பிரகடனத்தை ஐக்கிய நாடுகள் சபை அங்கீகரிக்க வேண்டும் என்று பிரச்சாரம் செய்து வருகிறது. இது மனிதரல்லா பெருங்குரங்கின வகை விலங்குகளுக்கு வாழ்வுரிமை, தனிநபர் சுதந்திரத்தைப் பாதுகாத்தல் மற்றும் சித்திரவதையைத் தடை செய்தல் உள்ளிட்ட மூன்று அடிப்படை நலன்களைப் பாதுகாக்கும் நோக்கம் கொண்டது. உலகில் ஆறு நாடுகள் தற்போது அறிவியல் ஆராய்ச்சிக்காக பெருங்குரங்கின வலங்குகளைப் பயன்படுத்துவதைத் தடை செய்துள்ளன. மேலும் சிறிய குரங்கு வகை மீதான சோதனைகளைத் தடை செய்யும் உலகின் ஒரே நாடாக ஆஸ்திரியா விளங்குகிறது.

2009-ம் ஆண்டில், வட்டரங்கில் விலங்கு துஷ்பிரயோகம் மற்றும் தீங்கு விளைவிப்பதைத் தடை செய்த முதல் நாடாக பொலிவியா ஆனது. உலகில் குதிரைகளை உண்பதற்காகக் கொல்வதைத் தடை செய்த ஒரே நாடாக ஐக்கிய அமெரிக்கா விளங்குகிறது. இந்தியா அதன் சில மாநிலங்களில் நுகர்வுக்காக பசுக்களைக் கொல்வதைத் தடை செய்துள்ளது.

பசு நேபாளத்தின் தேசிய விலங்கு ஆகும். பசுக் கொலை என்பது நேபாளத்தில் நடைமுறையில் உள்ள சட்டத்தின்படி தண்டனைக்குரிய குற்றமாகும்.

2014-ம் ஆண்டில், இந்தியாவின் குஜராத் மாநிலத்தில் உள்ள ஜைன யாத்திரைத் தலமான பாலிதானா நகரமானது சட்டப்பூர்வமாக உலகின் முதல் சைவ உணவு நகரமாக மாறியது. இங்கு இறைச்சி, மீன், முட்டை ஆகியவைகளை வாங்குவதும் விற்பதும் மட்டுமின்றி மீன்பிடித்தல் மற்றும் விலங்கு வளர்ப்பு உள்ளிட்ட மற்ற தொடர்புடய தொழில்களும் தடை செய்யப்பட்டுள்ளன.

## இவற்றையும் காண்க
* மனித உரிமை
* விலங்குரிமை
* விலங்கு வன்கொடுமை

## குறிப்புகள்

## மேற்கோள் தரவுகள்

## வெளியிணைப்புகள்
* Animal Protection Index

பகுப்பு:விலங்குரிமை
பகுப்பு:சமூகவியல்
பகுப்பு:சட்டவியல்
பகுப்பு:விலங்கு நெறியியல்
இரஞ்சன் மத்தாயி

**இரஞ்சன் மத்தாயி** (*Ranjan Mathai*)  இந்திய வெளியுறவுப் பணித் தொகுதியைச் சேர்ந்த ஓர்  இந்திய  குடிமைப் பணியாளர் ஆவார்.  1952 ஆம் ஆண்டில் இவர் பிறந்தார்.  முன்னாள் இந்திய வெளியுறவு செயலாளர் மற்றும் இங்கிலாந்துக்கான இந்திய உயர் தூதராக இருந்தார். இதற்கு முன்பு 2011 ஆம் ஆண்டு ஆகத்து மாதம் முதல் தேதியில் தொடங்கி 2013 ஆம் ஆண்டு சூலை மாதம் 31 ஆம் தேதி வரை   இவர் இந்தியாவின் வெளியுறவு செயலாளராகப் பணியாற்றினார்.

## ஆரம்பகால வாழ்க்கை.
இரஞ்சன் மத்தாயி  இந்தியாவின் கேரள மாநிலத்திலுள்ள  திருவல்லா நகராட்சியில் பிறந்தார். புனே பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார்.  தந்தை தாமசு  மத்தாயி  தேசிய பாதுகாப்பு அகாடமியின் மூத்த ஆசிரிய உறுப்பினராக இருந்தார். இவரின் தாயார் சாரா புனே கடக்வாசுலாவில் ஆசிரியராக இருந்தார்.

## தொழில்
இரஞ்சன் மத்தாயி  1974 ஆம் ஆண்டுத் தொகுதி இந்திய வெளியுறவு சேவை அதிகாரி ஆவார். பூனா பல்கலைக்கழகத்தில் அரசியல் அறிவியலில் முதுகலைப் பட்டம் பெற்ற பிறகு இந்திய வெளியுறவுப் பணியில்  சேர்ந்தார். வியன்னா, கொழும்பு, வாசிங்டன், தெகரான் மற்றும் பிரசல்சில்  உள்ள இந்திய தூதரகங்களில் பணியாற்றியுள்ளார்.

புதுதில்லியில் வெளியுறவு அமைச்சகத்தின் இணைச் செயலாளராக 1995 ஆம் ஆண்டு சனவரி மாதம் முதல் 1998 ஆம் ஆண்டு பிப்ரவரி மாதம் வரை  வங்காளதேசம் , இலங்கை, மியான்மர் மற்றும் மாலத்தீவு ஆகிய நாடுகளில் இந்தியாவின் உறவுகளைக் கையாளும் பிரிவின் தலைவராக இருந்தார். 1998 ஆம் ஆண்டு பிப்ரவரி மாதம்  முதல் 2001 ஆம் ஆண்டு சூன் மாதம் வரை இசுரேலுக்கான இந்திய தூதராகவும், 2001 ஆம் ஆண்டு ஆகத்து  முதல் 2005 ஆம் ஆண்டு சூலை மாதம் வரை கத்தாரில் இந்திய தூதராக இருந்துள்ளார். 2005 ஆம் ஆண்டு ஆகத்து மாதம் முதல்  2007 ஆம் ஆண்டு சனவரி மாதம் வரை இலண்டனில் இங்கிலாந்துக்கான இந்திய துணை உயர் தூதராக  பதவியை வகித்தார்.

2007 ஆம் ஆண்டு சனவரி மாதத்தில் பிரான்சுக்கான இந்தியத் தூதராக நியமிக்கப்பட்டார். இரஞ்சன் மத்தாயி 2013 ஆம் ஆண்டு திசம்பர் மாதம்  9 ஆம் தேதியன்று  இங்கிலாந்துக்கான இந்திய உயர் தூதராகப் பொறுப்பேற்றார்.  செய்மினி பகவதியை தொடர்ந்து இவர் இப்பொறுப்புக்கு வந்தார். இதற்கு முன்பு  இந்தியாவின் வெளியுறவுச் செயலாளராக இருந்தார்.  2013 ஆம் ஆண்டு சூலை மாதம் 31 ஆம் தேதியன்று   பதவியில் இருந்து விலகினார், சுஜாதா சிங் புதிய வெளியுறவு செயலாளராக பொறுப்பேற்றார்.

## தனிப்பட்ட வாழ்க்கை
இரஞ்சன் மத்தாயி கீதா மத்தாயி என்ற பெண்ணை திருமணம் செய்து கொண்டார்.

## மேற்கோள்கள்

## வெளி இணைப்புகள்

பகுப்பு:கேரள அரசியல்வாதிகள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1952 பிறப்புகள்
பெரேன்

**பெரேன்** (*Peren*), வடகிழக்கு இந்தியாவின் நாகாலாந்து மாநிலத்தில் உள்ள பெரேன் மாவட்டத்தின் நிர்வாகத் தலைமையிட நகரம் ஆகும். இது மாநிலத் தலைநகரான கோகிமாவிற்கு தென்மேற்கே 114.3 கிலோமீட்டர் தொலைவில் உள்ளது. இவ்வூர் கடல் மட்டத்திலிருந்து 1445 மீட்டர் உயரத்தில் உள்ளது. இவ்வூரில் சிலாங் நாகா மக்கள் பெரும்பான்மையாக வாழ்கின்றனர்.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 9 வார்டுகளும், 1,027 குடியிருப்புகள்  கொண்ட பெரோன்  பேரூராட்சியின்  மக்கள் தொகை 5,084 ஆகும். இதன் மக்கள் தொகையில் 6 வயதிற்குட்பட்ட குழந்தைகள் 16.84% வீதம் உள்ளனர்.   சராசரி எழுத்தறிவு 88.25% ஆக  உள்ளது. இதன் மக்கள் தொகையில் பட்டியல் பழங்குடிகள் 87.67% வீதம்  உள்ளனர். இந்நகரத்தில் தொல்குடி சமயத்தினர் ,  இந்து சமயத்தினர் 6.86%, இசுலாமியர் 0.77%, கிறித்தவர்கள் 91.15%  மற்றும் பிற சமயத்தினர்  1.31% வீதம்  உள்ளனர்.
## மேற்கோள்கள்

பகுப்பு:நாகாலாந்து மாநிலத்திலுள்ள ஊர்களும் நகரங்களும்
பேக்

**பேக்** (*Phek*), வடகிழக்கு இந்தியாவின் நாகாலாந்து மாநிலத்தில் உள்ள பேக் மாவட்டத்தின் நிர்வாகத் தலைமையிடமும், பேரூராட்சியும் ஆகும். இது மாநிலத் தலைநகரான கோகிமாவிற்கு கிழக்கில் 123 கிலோமீட்டர் தொலைவில்,  கிழக்கு இமயமலைத் தொடரில் 1,524 மீட்டர் உயரத்தில் உள்ளது. 
## கல்வி
* பேக் அரசுக் கல்லூரி
*கிறிஸ்தவ மிஷின் மேனிலைப் பள்ளி 
* பேக் அரசு மேனிலைப் பள்ளி
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  11 வார்டுகளும், 2,874 குடியிருப்புகள்  கொண்ட  பேக் நகரத்தின்  மக்கள் தொகை  14,204 ஆகும். அதில் 7,975 ஆண்கள் மற்றும் 6,229 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14.48% வீதம் உள்ளனர்.  பாலின விகிதம் 1000 ஆண்களுக்கு 781 பெண்கள் வீதம் உள்ளனர். சராசரி எழுத்தறிவு 89.08% ஆக  உள்ளது. இதன் மக்கள் தொகையில் பட்டியல் பழங்குடிகள் 82.84%, ஆக  உள்ளனர். இந்நகரத்தில் தொல்குடி சமயத்தினர் ,  இந்து சமயத்தினர் 13.41%, இசுலாமியர் 1.17%, கிறித்தவர்கள் 84.88% மற்றும் பிற சமயத்தினர்  0.53% வீதம்  உள்ளனர்.
## மேற்கோள்கள்

பகுப்பு:நாகாலாந்து மாநிலத்திலுள்ள ஊர்களும் நகரங்களும்
துயென்சாங்

**துயென்சாங்** (*Tuensang*), வடகிழக்கு இந்தியாவின் நாகாலாந்து மாநிலத்தில் உள்ள துயென்சாங் மாவட்டத்தின் நிர்வாகத் தலைமையிடமும், பேரூராட்சியும் ஆகும். இது மாநிலத் தலைநகரான கோகிமாவிற்கு வடகிழக்கே 214 கிலோமீட்டர் தொலைவில் உள்ளது. இது கிழக்கு இமயமலைத் தொடரில் உள்ள இந்நகரம், கடல் மட்டத்திலிருந்து 1,371.6 மீட்டர் (4,498 அடி) உயரத்தில் உள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 15 வார்டுகளும், 6,960 குடியிருப்புகளும்  கொண்ட துயென்சாங் நகரத்தின்  மக்கள் தொகை 36,774 ஆகும். அதில் 19,471 ஆண்கள் மற்றும் 17,303 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 16% வீதம் உள்ளனர்.  பாலின விகிதம் 1000 ஆண்களுக்கு 889 பெண்கள் வீதம் உள்ளனர். சராசரி எழுத்தறிவு 92% ஆக  உள்ளது. இதன் மக்கள் தொகையில் பட்டியல் பழங்குடிகள் 33,468 பேர் உள்ளனர். இந்நகரத்தில்  இந்து சமயத்தினர் 6.44%, இசுலாமியர் 1.47%, கிறித்தவர்கள் 91.71% மற்றும் பிற சமயத்தினர்  0.20% வீதம்  உள்ளனர்.

## கல்வி
* சாவ் சாங் கல்லூரி 
* லோயம் நினைவுக் கல்லூரி 
* மாவட்ட ஆசிரியர் கல்வி நிறுவனம் 
* ஒரியண்டல் கல்லூரி
* இந்திராகாந்தி திறந்தவெளி கல்வி மையம் 
## போக்குவரத்து
மோகோக்சுங்கையும், இம்பாலையும் இணைக்கும் தேசிய நெடுஞ்சாலை எண் 202 இந்நகரம் வழியாகச் செல்கிறது.
## மேற்கோள்கள்

பகுப்பு:நாகாலாந்து மாநிலத்திலுள்ள ஊர்களும் நகரங்களும்
சுனெபோட்டோ

**சுனெபோட்டோ** (*Zünheboto*), வடகிழக்கு இந்தியாவின் நாகாலாந்து மாநிலத்தில் உள்ள சுனெபோட்டா மாவட்டத்தின் நிர்வாகத் தலைமையிடமும், பேரூராட்சியும் ஆகும். இந்நகரம், மாநிலத் தலைநகரான கோகிமாவிற்கு வடகிழக்கில் 137 கிலோமீட்டர் தொலைவில் உள்ளது. கிழக்கு இமயமலைத் தொடரில் அமைந்த சுனெபோட்ட நகரம், கடல் மட்டத்திலிருந்து 1,852 மீட்டர் (6,076 அடி) உயரத்தில் உள்ளது. இந்நகரத்தில் சூமி மொழி பேசும் சூமி கிறிஸ்தவ பழங்குடிகள் பெரும்பான்மையாக வாழ்கின்றனர்.இந்நகரத்திற்கு அருகே நாகாலாந்து பல்கலைக்கழகம் அமைந்துள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 13 வார்டுகளும், 3,974 குடியிருப்புகள்  கொண்ட சுனெபோட்டோ நகரத்தின்  மக்கள் தொகை  22,633 ஆகும். அதில் 11,71 ஆண்கள் மற்றும் 10,918  பெண்கள் உள்ளனர். இதன் இதன் மக்கள் தொகையில் பட்டியல் பழங்குடிகள் 20,378 உள்ளனர். 6 வயதிற்குட்பட்ட குழந்தைகள் 13% வீதம் உள்ளனர்.  பாலின விகிதம் 1000 ஆண்களுக்கு 932 பெண்கள் வீதம் உள்ளனர். சராசரி எழுத்தறிவு 93.8%  உள்ளது. இந்து சமயத்தினர் 6.93%, இசுலாமியர் 1.48%, கிறித்தவர்கள் 91.15% மற்றும் பிற சமயத்தினர்  0.43% வீதம்  உள்ளனர்.
## கல்வி
* நாகாலாந்து பல்கலைக்கழகம் 
* சுனெபோட்டா அரசுக் கல்லூரி
* நிதோ தொழில்நுட்ப கல்லூரி 
*ஆண்டர்சன் இறையியல் கல்லூரி 
* இம்மானுவேல் மேனிலைப் பள்ளி
* ஈடன் கார்டன் பள்ளி
* கார்னர் ஸ்டோன் பள்ளி
* அரசு மேனிலைப் பள்ளி
## தட்ப வெப்பம்
இந்நகரம் ஈரப்பதமான துணை வெப்பமண்டல காலநிலை கொண்டது. 

## மேற்கோள்கள்

பகுப்பு:நாகாலாந்து மாநிலத்திலுள்ள ஊர்களும் நகரங்களும்
பகுப்பு:சுன்னெபோட்டோ மாவட்டம்
நோக்லாக்

**நோக்லாக்** (*Noklak*), வடகிழக்கு இந்தியாவின் நாகாலாந்து மாநிலத்தில் உள்ள நோக்லாக் மாவட்டத்தின் நிர்வாகத் தலைமையிடமும் பேரூராட்சியும் ஆகும். மாநிலத் தலைநகரான கோகிமாவிற்கு வடகிழக்கே 267 கிலோமீட்டர் தொலைவில் உள்ளது. கிழக்கு இமயமலைத் தொடரில் அமைந்த இந்நகரம் கடல்மட்டதிற்கு 1,524 மீட்டர்  (5,000 அடி) உயரத்தில் உள்ளது.
## மக்கள் தொகைப் பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி, 741 குடியிருப்புகள்  கொண்ட நோக்லாக் பேரூராட்சியின் மக்கள் தொகை 4205 ஆகும். அதில் 2171 ஆண்கள் மற்றும் 2034 பெண்கள் உள்ளனர். இதன் மக்கள் தொகையில் பட்டியல் பழங்குடிகள் 4,193 பேர் உள்ளனர். மக்கள் தொகையில் ஆறு வயதிற்குட்பட்டக் குழந்தைகள் 17.57% வீதம் உள்ளனர். பாலின விகிதம் 1000 ஆண்களுக்கு 937 பெண்கள் வீதம் உள்ளனர். சராசரி எழுத்தறிவு 69.47% ஆக  உள்ளது.
## மேற்கோள்கள்

பகுப்பு:நாகாலாந்து மாநிலத்திலுள்ள ஊர்களும் நகரங்களும்
செமினியு

**செமினியு**  (*Tseminy*), வடகிழக்கு இந்தியாவின் நாகாலாந்து மாநிலத்தில் உள்ள செமினியு மாவட்டத்தின் நிர்வாகத் தலைமையிடமும் பேரூராட்சியும் ஆகும். இந்நகரம் மாநிலத் தலைநகரான கோகிமாவிற்கு வடகிழக்கே 47.8 கிலோமீட்டர் தொலைவில் உள்ளது. கிழக்கு இமயமலைத் தொடரில் அமைந்த இந்த ஊர் கடல்மட்டத்திலிருந்து 1261 மீட்டர் உயரத்தில் உள்ளது. இந்நகரம் வழியாக தேசிய நெடுஞ்சாலை 2 செல்கிறது.

## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 602 குடியிருப்புகள்  கொண்ட செமினியு பேரூராட்சியின் மக்கள் தொகை 2863 ஆகும். அதில் 1398 ஆண்கள் மற்றும் 1465 பெண்கள் உள்ளனர். இதன் மக்கள் தொகையில் பட்டியல் பழங்குடிகள் 2,824 உள்ளனர். மக்கள் தொகையில் ஆறு வயதிற்குட்பட்ட குழந்தைகள் 18.69% வீதம் உள்ளனர்.  பாலின விகிதம் 1000 ஆண்களுக்கு 1048 பெண்கள் வீதம் உள்ளனர். சராசரி எழுத்தறிவு 81.40% ஆக உள்ளது.
## மேற்கோள்கள்

பகுப்பு:நாகாலாந்து மாநிலத்திலுள்ள ஊர்களும் நகரங்களும்
கார்கைட்டு

**கார்கைட்டு** (*Corkite*) என்பது  	PbFe3[(OH)6:SO4:PO4] என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அலுனைட்டு குழுவின் பியூதாண்டைட்டு துணைக்குழுவில் உள்ள ஒரு பாசுப்பேட்டு கனிமமாக இக்கனிமம் வகைப்படுத்தப்படுகிறது.  பியூதாண்டைட்டின் பாசுபேட்டு ஒப்புமையாகவும் கருதப்படுகிறது.  அதனுடன், இக்கனிமத்தில் ஒரு முழுமையான திட கரைசல் வரம்பு உள்ளது. கார்கைட்டு கனிமம் கிண்டோரைட்டுடன் சேர்ந்து ஒரு திட கரைசலையும் உருவாக்கும்.

பன்னாட்டு கனிமவியல் சங்கம் கார்கைட்டு கனிமத்தை Cokஎன்ற குறியீட்டால் அடையாளப்படுத்துகிறது.

அயர்லாந்தின் மாகாணம் கார்க்கின் பெயரால் கார்கைட்டு கனிமம் பெயரிடப்பட்டது. 1869 ஆம் ஆண்டில் முதன்முதலில் குறிப்பிடத்தக்க அளவு கார்கைட்டு கண்டுபிடிக்கப்பட்ட இடம் இதுவாகும்.  பியூதாண்டைட்டு குழுவில் உள்ள பல பிற கனிமங்களைப் போலவே, கார்கைட்டும் ஒப்பீட்டளவில் அசாதாரணமான, இரண்டாம் நிலை கனிமமாகும், இது நீர்வெப்ப அடிப்படை உலோக வைப்புகளுக்கு அருகிலுள்ள ஆக்சிசனேற்ற மண்டலங்களில் காணப்படுகிறது. பைரோமார்பைட்டு, மாலகைட்டு, பிளம்போசரோசைட்டு, இலிமோனைட்டு மற்றும் குவார்ட்சு ஆகியவற்றுடன் கலந்து காணப்படுகிறது.  

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:சல்பேட்டுக் கனிமங்கள்
பகுப்பு:ஈயக் கனிமங்கள்
பகுப்பு:இரும்புக் கனிமங்கள்
பகுப்பு:முக்கோணவமைப்புக் கனிமங்கள்
இராம்பாரா சரணாலயம்

**இராம்பாரா வனவிலங்கு சரணாலயம்**  (*Rampara Sanctuary*)  இந்தியாவின்  குசராத்து மாநிலம் மோர்பி மாவட்டத்தில் அமைந்துள்ள ஒரு பாதுகாக்கப்பட்ட பகுதியாகும். 1988 ஆம் ஆண்டு நவம்பர் மாதத்தில்  நிறுவப்பட்ட இந்த சரணாலயம் சுமார் 15 சதுர கிலோமீட்டர் பரப்பளவில் குசராத்து வனத்துறையால் நிர்வகிக்கப்படுகிறது.

## பல்லுயிர்ப் பன்முகத்தன்மை
வறண்ட நிலப்பரப்பு இருந்தபோதிலும், இந்த சரணாலயம் அதன் மாறுபட்ட தாவரங்கள் மற்றும் விலங்கினங்களுக்காகப்  புகழ்பெற்றுள்ளது.  280 எண்ணிக்கைக்கும் மேற்பட்ட தாவர இனங்களுக்கு இருப்பிடமாக உள்ளது. பல்வேறு வனவிலங்குகளுக்கும் வாழ்விடத்தை வழங்குகிறது.

### தாவரங்கள்
இந்த சரணாலயத்தில் புதர்கள் மற்றும் புற்களின் கலவை உள்ளது. வளமான தாவரங்களை இச்சரணாலயம் ஆதரிக்கிறது.

### விலங்கினங்கள்
இராம்பாரா வனவிலங்குச்  சரணாலயத்தில் இந்தியச் சிறுமான், குள்ள நரி, ஓநாய், நரி, நீலான், மற்றும் கழுதைப்புலி உள்ளிட்ட 20 வகைக்கும் மேற்பட்ட பாலூட்டி இனங்கள் உள்ளன. பனங்காடை, கொண்டை பாம்புண்ணிக் கழுகு மற்றும் சாம்பல் பிராங்கோலின் போன்ற 130 வகைக்கும் மேற்பட்ட பறவை இனங்களைக் கொண்ட பறவை கண்காணிப்பாளர்களுக்கான புகலிடமாகவும் இச்சரணாலயம் உள்ளது.

## நிலப்பரப்பு
சரணாலயத்தின் நிலப்பரப்பு மத்திய பிராந்தியத்தில் தட்டையான சமவெளிகளையும், எல்லையில் உள்ள குன்றுகளையும் கொண்டுள்ளது, இயற்கையான நிலப்பரப்புகள் மற்றும் கண்காணிப்புக்கான சாதகமான இடங்களையும் வழங்குகிறது.

## பாதுகாப்பு
குசராத்து வனத்துறை அதன் வளமான பல்லுயிர் பாதுகாப்பிற்காக சரணாலயத்திற்குள் பாதுகாப்பு முயற்சிகளை மேற்பார்வையிடுகிறது.

## மேற்கோள்கள்

## வெளி இணைப்புகள்
* குசராத்து வனத்துறை-இராம்பாரா வனவிலங்கு சரணாலயம்

பகுப்பு:இந்திய விலங்கியல் பூங்காக்கள்
பகுப்பு:குசராத்து
சாப்மானைட்டு

**சாப்மானைட்டு** (*Chapmanite*) என்பது  Fe2Sb(SiO4)2(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நெசோசிலிகேட் குழுவைச் சேர்ந்த ஒர் அரிய சிலிக்கேட்டு கனிமமான  இது 1924 ஆம் ஆண்டு  கண்டுபிடிக்கப்பட்டது. டொராண்டோ பல்கலைக்கழகத்தில் புவியியல் பேராசிரியராக பணியாற்றி  மறைந்த எட்வர்ட் இயான் சாப்மான் (1821–1904) நினைவாக சாப்மானைட்டு எனப் பெயரிடப்பட்டது.

பன்னாட்டு கனிமவியல் சங்கம் சாப்மனைட்டு கனிமத்தை Cpm என்ற குறியீட்டால் அடையாளப்படுத்துகிறது. 

வேதியியல் ரீதியாக, இக்கனிமம் ஓர் இரும்பு ஆண்டிமனி சிலிகேட்டு ஆகும்.  பிசுமத்தோபெரைட்டுடன் நெருங்கிய தொடர்புடையதாகவும் உள்ளது. அலுமினிய அசுத்தங்களைக் கொண்டிருக்க்கும். வெள்ளிச் சுரங்கங்களுடன் நெருக்கமாக தொடர்புடையதாக குறிப்பாக கனடாவின் ஒண்டாரியோவில் உள்ள கீலி சுரங்கம், நெய்சில் கிராஃபைட்டு கொண்ட குவார்ட்சு நரம்புகளில் காணப்படுகிறது.  தூள் போன்ற, மஞ்சள்-பச்சை, அரை ஒளி ஊடுருவக்கூடிய திடப்பொருளின் வடிவத்தை எடுத்து, அதே நிறத்தில் ஒரு கோடுகளை விட்டுச்செல்கிறது. ஆரம்பகால செருமன் நூல்கள் இந்த கனிமத்தை ஆண்டிமோன்-ஐப்போகுளோரைட்டு என்று குறிப்பிட்டுள்ளன.

சமீபத்தில் தென்னாப்பிரிக்காவின் புசுவெல்ட்டு தொடர் பாறைகளில் கைவிடப்பட்ட அர்ச்செண்ட்டு  ஈய சுரங்கத்தில் தெற்கு அரைக்கோளத்தில் சாப்மானைட்டு மீண்டும் கண்டுபிடிக்கப்பட்டது.

## மேற்கோள்கள்

பகுப்பு:ஆண்டிமனி கனிமங்கள்
பகுப்பு:இரும்புக் கனிமங்கள்
பகுப்பு:பைல்லோ சிலிக்கேட்டுகள்
பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
பற்சக்கர வால் வால்காகம்

**பற்சக்கர வால் வால்காகம்** (*ratchet-tailed treepie*-*தெம்னுரசு தெம்னுரசு*) என்பது கார்விடே குடும்பத்தைச் சேர்ந்த ஒரு பறவை சிற்றினமாகும். இந்தச் சிற்றினம் **வெட்டுப்பள்ள வால் வால்காகம்** என்றும் அழைக்கப்படுகிறது. இது ***தெம்னுரசு*** பேரினத்தில் உள்ள ஒரே ஒரு சிற்றினமாகும்.

இந்தச் சிற்றினம் தென்கிழக்கு ஆசியாவிலும் சீனாவிலும் வேறுபட்ட பரவலைக் கொண்டுள்ளன. தெற்கு தாய்லாந்திலும், தெற்கு வியட்நாமிலும், மத்திய மற்றும் வடக்கு வியட்நாம், லாவோஸிலும், சீனாவின் ஹைய்நானிலும் காணப்படுகிறது. இதன் இயற்கையான வாழிடம் வெப்பமண்டல ஈரப்பதமான அகன்ற பசுமையான தாழ் நிலக் காடுகளும் இரண்டாம் நிலை காடுகளும் புதர் நிலங்களும் ஆகும்.

## மேற்கோள்கள்

பகுப்பு:காக்கைகள்
மால்டா சட்டமன்றத் தொகுதி

**மால்டா சட்டமன்றத் தொகுதி** (Maldaha Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. இது மால்தாகா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். மால்டா, பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
கேதார்நாத்து பனியாறு

**கேதார்நாத்து பனியாறு** (*Kedarnath Glacier*) இந்தியாவின் உத்தராகண்டு மாநிலத்தில் உள்ள கேதார்நாத் கோயிலுக்கு அருகில் அமைந்துள்ளது. சோராபரி பனியாறு என்ற பெயராலும் அழைக்கப்படுகிறது. 
கர்வால் இமயமலைத் தொடரில் உள்ள ஒரு குறிப்பிடத்தக்க பனியாறான இது சுமார் 6,000 மீட்டர் (20,000 அடி) உயரத்தில் அமைந்துள்ளது. 3,800 மீட்டர் (12,500 அடி) வரை நீண்டுள்ளது. பனியாற்றின் உருகும் நீர் மந்தாகினி ஆற்றுக்கு நீரளிக்கிறது. மந்தாகினி ஆறு இப்பகுதிக்கு முக்கிய நீர் ஆதாரமாகும்.

## மேற்கோள்கள்

## வெளி இணைப்புகள்
* Youtube Kedarnath

பகுப்பு:பனியாறுகள்
பகுப்பு:உத்தராகண்டத்தின் புவியியல்
கலாசுனி வனவிலங்கு சரணாலயம்

**கலாசுனி வனவிலங்கு சரணாலயம்** (*Khalasuni Wildlife Sanctuary*) இந்தியாவின் ஒடிசா மாநிலத்தில் உள்ள சம்பல்பூர் மாவட்டத்தில் அமைந்துள்ளது. இச்சரணாலயம் சம்பல்பூர் யானைகள் காப்பகத்தின் ஒரு பகுதியாகும். கலாசுனி-சட்கோசியா வழித்தடமானது மாநிலத்தின் முக்கியமான யானை வழித்தடங்களில் ஒன்றாகும். உசாகோதி காட்டுயிர் சரணாலயம் கலாசுனி வனவிலங்கு சரணாலயத்திற்கு அருகில் உள்ளது.  

## விலங்குகள்
கலாசுனி வனவிலங்கு சரணாலயத்தில் யானைகள், புனுகுப்பூனைகள், சிறுத்தைகள், ஓநாய்கள், மயில்கள், காட்டுக்கோழி, இருவாய்க் குருவிகள் போன்றவை உள்ளன. சிமிலிபால் மற்றும் சட்கோசியா புலி சரணாலயங்கள் மற்றும் இராகுட்டு, கோட்டகர் சரணாலயங்களுடன், கலசுனி வனவிலங்கு சரணாலயம் மாநிலத்தில் அதிக எண்ணிக்கையில் சிறுத்தைகள் உள்ளன. 

## மேற்கோள்கள்

பகுப்பு:வனவிலங்குகள் காப்பகங்கள்
பகுப்பு:ஒடிசா
பகுப்பு:சம்பல்பூர் மாவட்டம்
உரோவா வனவிலங்கு சரணாலயம்

**உரோவா வனவிலங்கு சரணாலயம்**  (*Rowa Wildlife Sanctuary*)  இந்திய மாநிலமான திரிபுராவின் வடக்கு திரிபுரா மாவட்டத்தில் அமைந்துள்ளது. பானிசாகர் நகர்ப்புற மையத்திற்கு அருகில் அமைந்துள்ள இச்சரணாலயம் மனிதச் செயல்பாடுகளால் துண்டு துண்டாகப் பிரிந்து போகும் அபாயத்துடன் காணப்படுது. மழைப்பொழிவு மிகவும் அதிகமாக இருந்தாலும், இப்பகுதி இன்னும் தீ அபாயத்தின் கீழ் உள்ளதால், தீ பாதிப்புக்குள்ளாகும் பகுதியாக வகைப்படுத்தப்பட்டுள்ளது.

## விளக்கம்
உரோவா வனவிலங்கு சரணாலயம் 0.858 சதுர கிலோமீட்டர் (0.331 சதுர மைல்) பரப்பளவைக் கொண்டுள்ளது.  1988 ஆம் ஆண்டில் இது பாதுகாக்கப்பட்ட பகுதியாகவும் அறிவிக்கப்பட்டது.

## தாவரங்கள் மற்றும் விலங்கினங்கள்
உரோவா வனவிலங்கு சரணாலயத்தில் இலையுதிர் காடுகள், பகுதி பசுமையான காடு, மூங்கில்  திட்டுகளுடன் கலப்பு ஈரமான இலையுதிர்கால இரண்டாம் நிலை காடுகளும் உள்ளன. இங்குள்ள தாவரங்களில் *மைக்ரோகோசு பானிகுலாட்டா*, *சென்னா சியாமியா*, *மகரங்கா டென்டிகுலாட்டா* ஆகியவை அதிகமாகக் காணப்படுகின்றன.

உரோவா வனவிலங்கு சரணாலய முக்கிய விலங்குகளில் குரைக்கும் மான், காட்டுப்பன்றி, பன்றி வால் மந்தி, நண்டுண்ணிக் கீரிப்பிள்ளை, இந்திய முள்ளம்பன்றி, இந்திய மலைப்பாம்பு, இருவாச்சி, கொண்டைக்குருவி, குயில், நீர்க்காகம், புறாக்கள், கரிச்சான், வாத்துகள், பழைய உலக மாங்குயில், ஆந்தைகள், கிளிகள், சூரிய பறவைகள், மரங்கொத்திகள், நெசவாளர் பறவைகள், வால் காக்கை, காட்டு மைனாக்கள் போன்றவை அடங்கும்.

## மேற்கோள்கள்

## வெளி இணைப்புகள்
* திரிபுரா

பகுப்பு:வடக்கு திரிப்புரா மாவட்டம்
பகுப்பு:Coordinates on Wikidata
பகுப்பு:Pages using gadget WikiMiniAtlas
சுகாசு வித்தல் மாபுசுகர்

**சுகாசு வித்தல் மாபுசுகர்** (*Suhas Vitthal Mapuskar*)(22 சனவரி 1935-அக்டோபர் 2015) என்பவர் ஓர் இந்திய மருத்துவரும் சமூக ஆர்வலரும் ஆவார். இவருக்கு 2017ஆம் ஆண்டில் இந்தியாவின் நான்காவது மிக உயர்ந்த குடிமகன் விருதான பத்மசிறீ வழங்கப்பட்டது. 2006-ஆம் ஆண்டில் மறைந்த குடியரசுத் தலைவர் ஆ. ப. ஜெ. அப்துல் கலாமிடமிருந்து நிர்மல் கிராம் விருதைப் பெற்றார். 1960களில் இருந்தே புனே அருகிலுள்ள தேகு கிராமத்தை திறந்தவெளி மலம் கழித்தல் இல்லாததாக மாற்ற இவர் தனது வாழ்க்கையை அர்ப்பணித்தார். மகாராட்டிராவில் கிராமப்புற சுகாதாரத் துறையில் இவர் செய்த பணிகளுக்காக அறியப்படுகிறார்.

## மேற்கோள்கள்

பகுப்பு:2015 இறப்புகள்
பகுப்பு:1935 பிறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:புனே நபர்கள்
தோர்கோசு

**தோர்கோசு** (*Torgos*) என்பது பழைய உலக பிணந்தின்னிக் கழுகுப் பேரினமாகும். இதில் இரண்டு சிற்றினங்கள் உள்ளன. இவை, மடல் முக கழுகும் (***தோர்கோசு*** திராச்செலியோடோசு) அசர்பைஜானின் பிலிசுடோசின் காலத்தின் பிற்பகுதியில் காணப்பட்ட புதைபடிவ இனமான *தோர்கோசு பிளாட்டிசெபாலசு* மற்றும் மத்திய பிலிசுடோசினில் சீனாவிலிருந்து பெயரிடப்படாத புதைபடிவச் சிற்றினம் ஆகும்.

## மேற்கோள்கள்

பகுப்பு:பிணந்தின்னிக் கழுகுகள்
நியூலாந்து (நாகாலாந்து)

**நியூலாந்து** (*Niuland*), வடகிழக்கு இந்தியாவின் நாகாலாந்து மாநிலத்தில் உள்ள நியூலாந்து மாவட்டத்தின் நிர்வாகத் தலைமையிடமும் பேரூராட்சியும் ஆகும்.  இது மாநிலத் தலைநகரான கோகிமாவிற்கு வடமேற்கே 80.8 கிலோமீட்டர் தொலைவிலும் திமாப்பூருக்கு கிழக்கே 33.9 கிலோமீட்டர் தொலைவிலும் உள்ளது. இந்நகரத்தில் சூமி பழங்குடி நாகா மக்கள் பெரும்பான்மையாக வாழ்கின்றனர்.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 238  குடியிருப்புகள்  கொண்ட  நியூலாந்தின்  மக்கள் தொகை 1158 ஆகும். இதன் மக்கள் தொகையில் பட்டியல் பழங்குடிகள் 946 உள்ளனர். மக்கள் தொகையில் 6 வயதிற்குட்பட்ட குழந்தைகள் 14.77% வீதம் உள்ளனர்.  பாலின விகிதம் 1000 ஆண்களுக்கு 946 பெண்கள் வீதம் உள்ளனர். சராசரி எழுத்தறிவு  93.62% ஆக  உள்ளது.
## மேற்கோள்கள்

பகுப்பு:நாகாலாந்து மாநிலத்திலுள்ள ஊர்களும் நகரங்களும்
நியோகிப்சு

**நியோகிப்சு** (*Neogyps*) என்பது பழைய உலக பிணந்தின்னிக் கழுகுகளின் அழிந்துபோன ஒரே சிற்றினத்தினைக் கொண்ட பேரினமாகும். வகைப்பாட்டியலில் "பழைய உலக" கழுகு என வகைப்படுத்தப்பட்டபோதிலும், இது புதிய உலகத்தைப் பூர்வீகமாகக் கொண்டது. இதன் புதைபடிவங்கள் மேற்கு வட அமெரிக்காவில் கண்டுபிடிக்கப்பட்டுள்ளன. இதில் தெற்கு கலிபோர்னியாவின் லா பிரியா தார் குழிகள் அடங்கும். இது பிளிசுடோசின் காலத்தைச் சேர்ந்தது. பல உருவவியல் பண்புகள் *நியோகிப்சு*, *ஜிபெய்டினே* என்ற துணைக்குடும்பத்துடன் நெருக்கமாகத் தொடர்புடையது என்று கூறுகின்றன.

## மேற்கோள்கள்

பகுப்பு:பிணந்தின்னிக் கழுகுகள்
இரா. செங்காளியப்பன்

**இரா. செங்காளியப்பன்** (*R. Sengaliappan*) என்பவர் இந்திய அரசியல்வாதியும் தமிழ்நாடு சட்டப்பேரவை முன்னாள் உறுப்பினரும் ஆவார். இவர் தற்போதைய திருப்பூர் மாவட்டம் பல்லடத்தில் உள்ள மல்லேகவுண்டம்பாளையம் கிராமத்தில் விவசாயி இராம கவுண்டர் பழனியம்மாள் இணையரின் மகனாக 1926 ஆம் ஆண்டில் பிறந்தார். இவர் 1962 சட்டமன்றத் தேர்தலில் பல்லடம் சட்டமன்றத் தொகுதியில் காங்கிரசு சார்பில் முதல் முறையாக வெற்றி பெற்று சட்டமன்ற உறுப்பினரானார். பின்னர் ஜனதா கட்சி சார்பில் சிங்காநல்லூர் தொகுதியில் 1984 ஆம் ஆண்டு நடைபெற்ற தேர்தல்களில் போட்டியிட்டு வென்றார். இவர் உடல்நல குறைவால், 2006 செப்டம்பர் 14 அன்று காலமானார்.

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1926 பிறப்புகள்
பகுப்பு:2006 இறப்புகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:திருப்பூர் மாவட்ட மக்கள்
காஞ்சிபுரம் ஆதி காமாட்சியம்மன் கோயில்

**காஞ்சிபுரம் ஆதி காமாட்சியம்மன் கோயில்** தமிழ்நாட்டில் காஞ்சிபுரம் மாவட்டம், காஞ்சிபுரம் என்னும் ஊரில் அமைந்துள்ள ஓர் அம்மன் கோயிலாகும். இக்கோயில் ஆதிபீடா பரமேஸ்வரி காளிகாம்பாள் கோயில் என்றழைக்கப்படுகிறது. இக்கோயில் காமாட்சியம்மன் கோயிலின் பின்புறம் உள்ளது.    

## மூலவர்
இக்கோயிலின் மூலவராக ஆதி காமாட்சியம்மன் பத்மாசனத்தில் தென் திசை நோக்கி அமர்ந்த நிலையில் உள்ளார். ஒரு காலத்தில் மூலவர் கருவறையில் இருந்த அம்பிகை தற்போது வீரியலட்சுமி என்ற பெயரில் தனிச்சன்னதியில் உள்ளார்.

## சிறப்பு
இக்கோயிலில் வேறு எந்தத் தலத்திலும் காண இயலாத ஞானமும், சக்தியும் ஒருங்கிணைந்து ஒரே உருவத்தில் சக்தி லிங்கமாக காட்சி தருகிறார். அன்னையின் கரங்களில் உடுக்கை, சூலம், கபாலம் ஆகியவை உள்ளன. இது இங்கு சிறப்பாகக் கருதப்படுகிறது. 

## விழாக்கள்
இக்கோயிலில் நவராத்திரி விழா 13 நாள்கள் சிறப்பாகக் கொண்டாடப்படுகிறது. 

## மேற்கோள்கள்

பகுப்பு:காஞ்சிபுரம் மாவட்டத்திலுள்ள அம்மன் கோயில்கள்
சுசாப்பூர் சட்டமன்றத் தொகுதி

**சுசாப்பூர் சட்டமன்றத் தொகுதி**  (Sujapur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. சுசாப்பூர், மால்டா தெற்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
பாக்யோங்

**பாக்யோங்** (*Pakyong*), வடகிழக்கு இந்தியாவின் சிக்கிம் மாநிலத்தின் தென்கிழக்கில் உள்ள  பாக்யோங் மாவட்டத்தின் நிர்வாகத் தலைமையிடமும், நகராட்சியும் ஆகும். இமயமலையில் அமைந்த இந்நகரம், கடல் மட்டத்திலிருந்து 4646 அடி (1700 மீட்டர்) உயரத்தில் உள்ளது. சிக்கிம் மாநிலத் தலைநகரான கேங்டாக்கிற்கு  தெற்கே 24.6 கிலோமீட்டர் தொலைவில் இந்நகரம் உள்ளது. இந்நகரத்தில் பாக்யோங் வானூர்தி நிலையம் அமைந்துள்ளது. இந்நகரத்தில் இந்திய வேளாண் ஆராய்ச்சிக் குழுமத்தின்  தேசிய ஆர்க்கிட் மையம் உள்ளது.
## போக்குவரத்து
### நெடுஞ்சாலைகள்
மேற்கு வங்காளத்தையும், சிக்கிமையும்  இணைக்கும் தேசிய நெடுஞ்சாலை 717அ பாக்யோங் நகரம் வழியாகச் செல்கிறது.
### தொடருந்து நிலையம்
இதன் அருகே 21 கிலோமீட்டர் தொலைவில் ராங்போ எனும் ஊரில் தொடருந்து நிலையம் உள்ளது.

### வானூர்தி நிலையம்
இந்நகரத்தில் பாக்யோங் வானூர்தி நிலையம் உள்ளது.
## பண்பாடு
இந்நகரத்தில் நேபாளி மொழி, சிக்கிமிய மொழி, லெப்சா மொழி, திபெத்திய மொழிகள் பேசும் பட்டியல் பழங்குடிகள் பெரும்பான்மையாக உள்ளது. மேலும் ஆங்கிலம் மற்றும் இந்தி மொழிகளும் பேசப்படுகிறது.
## மேற்கோள்கள்

பகுப்பு:சிக்கிம் மாநிலத்திலுள்ள ஊர்களும் நகரங்களும்
பகுப்பு:பாக்யோங் மாவட்டம்
பிரீத் விகார்

**பிரீத் விகார்** (*Preet Vihar*), இந்தியாவின் தில்லி மாநிலத்தில் உள்ள கிழக்கு தில்லி மாவட்டம் மற்றும் பிரீத் விகார் வருவாய் வட்டத்தின் நிர்வாகத் தலைமையிடம் ஆகும். இது புது தில்லிக்கு கிழக்கே 8.9 கிலோமீட்டர் தொலைவில் உள்ளது. இது தில்லி மாநகராட்சியில் உள்ள ஒரு பகுதி ஆகும். முன்னர் பிரீத் விகார் பகுதி பழைய கிழக்கு தில்லி மாநகராட்சி பகுதியில் இருந்தது.
## பிரீத் விகார் வருவாய் வட்டப் பகுதிகள்
# பிரீத் விகார்
# தால்லோ புரா
# காரோலி 
# சில்லா சரோதா பங்கர் 
# கொண்டி, கணக்கெடுப்பில் உள்ள ஊர்
# கரோண்டா நீம்கா பங்கர் எனும்  பட்பர் கஞ்ச், கணக்கெடுப்பில் உள்ள ஊர் 
# சில்லா சரோதா காதர்,  கணக்கெடுப்பில் உள்ள ஊர்
## மெட்ரோ நிலையம்
பிரீத் விகாரில் மெட்ரோ இரயில் நிலையம் உள்ளது.
## மக்கள் தொகை பரம்பல்
பிரீத் விகார் வருவாய் வட்டத்தின் மக்கள் தொகை 10,62,568 ஆகும். 
## மேற்கோள்கள்

பகுப்பு:கிழக்கு தில்லி மாவட்டம்
பகுப்பு:தில்லி சுற்றுப் பகுதிகள்
அர்மா கொண்டா

**அர்மா கொண்டா** (*Arma Konda*) அல்லது **சீதம்மா கொண்டா** என்பது கிழக்குத் தொடர்ச்சி மலையின் வடக்குப் பகுதியில் கோதாவரி ஆற்றுப் படுகையில் அமைந்துள்ள ஒரு மலைச் சிகரமாகும். இது இந்தியாவில் ஆந்திரப் பிரதேசத்தின் அல்லூரி மாவட்டத்தில் படேரு கிராமத்திற்கு வடக்கே மதுகுல கோண்டா துணை வரம்பில் அமைந்துள்ளது.

சுமார் 1, 680 மீட்டர் (5,510 ) உயரத்தில் உள்ள அர்மா கொண்டா அல்லது சீதம்மா கொண்டா என்பது ஆந்திரப் பிரதேசத்தின் மிக உயரமான மலை சிகரமாகும்.
thumb|அர்மா கொண்டா
அர்மா கொண்டா இதன் நிலப்பரப்பு தனிமைப்படுத்தலின் அடிப்படையில் இந்தியாவில் ஆனைமுடிக்கு அடுத்தபடியாக இரண்டாவது இடத்தில் உள்ளது. இந்த சிகரம் 907 கிலோமீட்டர் (564 மைல்) தனிமைப்படுத்தப்பட்டுள்ளது.

## மேலும் காண்க

* இந்திய மலைகளின் பட்டியல்

## மேற்கோள்கள்

## வெளி இணைப்புகள்

* பீக்பாகர்-ஆர்மா கோண்டா, இந்தியா-உயரம்ஃ 1680 மீட்டர், 5512 அடி
* ஆந்திரப் பிரதேசத்தின் விசாகப்பட்டினம் மாவட்டத்தின் கங்கராஜு மதுகுல மண்டலத்தின் பழங்குடியினரால் சில மருத்துவ தாவரங்களின் பாரம்பரிய பயன்பாடுகள்

பகுப்பு:இந்திய மாநிலங்களின் உயர்ந்த சிகரங்கள்
பகுப்பு:கிழக்குத் தொடர்ச்சி மலைகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
நமிகா லா

**நமிகா லா** (*Namika La*) என்பது இந்தியா லடாக் இமயமலை சாசுக்கர் மலைத்தொடரில்   அடி உயரத்தில் உள்ள ஒரு உயரமான மலைப்பாதை ஆகும். இது சிறீநகர்-லே நெடுஞ்சாலை குறுக்கிட்டு கடந்து செல்கிறது.

கார்கில் மற்றும் லே இடையே உள்ள இரண்டு உயரமான கணவாய்களில் நமிகா லா கணவாயும் ஒன்றாகும். மற்றொன்று இன்னும் உயர்ந்த போட்டு லா கணவாய் ஆகும்.

கணவாய்க்கு மேற்கத்திய அணுகுமுறை வாகா ரோங் பள்ளத்தாக்கு வழியாக உள்ளது. இது முல்பேக்கு கிராமத்திற்கு மேலே உள்ள ஒரு நீரற்ற கிளை பள்ளத்தாக்கிற்கு ஒரு வழித்தடமாக அமைகிறது. கணவாய்க்கு கிழக்கே மற்றொரு கிளை பள்ளத்தாக்கு (சங்கேளுமா ஆற்றுப் பள்ளத்தாக்கின் சரக்சு லுங்பா) புத்த கர்பூவுக்கு அருகில் உள்ளது.

## மேற்கோள்கள்

பகுப்பு:கார்கில் மாவட்டம்
பகுப்பு:இமயமலையிலுள்ள கணவாய்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
வெளியீட்டாளர் இன அடையாளங்காட்டி

**வெளியீட்டாளர் இன அடையாளங்காட்டி **(*Publisher Item Identifier*)  என்பது ஆவணங்களை அடையாளம் காணப் பல அறிவியல் ஆய்விதழ் வெளியீட்டாளர்களால் பயன்படுத்தப்படும் ஒரு தனித்துவமான அடையாளம் ஆகும். இதில் வெளியீட்டின் முன்பே இருக்கும் பன்னாட்டுத் தர தொடர் எண் அல்லது ஐ. எஸ்.பி. என்.-ஐப் பயன்படுத்துகிறது. மேலும் மூல வெளியீட்டு வகைக்கு ஓர் எழுத்து, ஓர் உருப்படி எண், சோதனை இலக்கத்தைச் சேர்க்கிறது.

இந்த அமைப்பு 1996-ஆம் ஆண்டில் அமெரிக்க வேதியியல் சங்கம், அமெரிக்க இயற்பியல் நிறுவனம், அமெரிக்க இயல் சங்கம், எல்செவியர் அறிவியல், ஐ. இ. இ. இ. அமைப்புகளால் ஏற்றுக்கொள்ளப்பட்டது

## வடிவம்
ஒரு வெளியீட்டாளர் அடையாளங்காட்டி என்பது 17-எழுத்துக்களைக் கொண்ட தொடர் ஆகும். இதில் பின்வருவன அடங்கும்:

* மூல வெளியீட்டைக் குறிக்க ஓர் எழுத்து வகை: "S" = ஐ. எசு. எசு. எண். தொடர் வரிசை, "B" = ஐ. எசு. பி. எண். புத்தகம்
* ஐ. எசு. எசு. எண். (8 இலக்கங்கள் அல்லது ஐ. எசு. பி. எண். (வெளியீட்டு உருப்படி முதன்மையாக ஒதுக்கப்பட்ட தொடர் அல்லது புத்தகத்தின் 10 எழுத்துக்கள்) 
* தொடர்களைப் பொறுத்தவரை, 8 இலக்க ஐ. எஸ். எஸ். என் மற்றும் ஒரு ஐ. எஸ், பி. என் ஆகியவற்றுக்கு இடையிலான வேறுபாட்டைத் தெரிவிக்கக் கூடுதல் இரண்டு இலக்க எண் (பரிந்துரைக்கப்பட்டவை நாட்காட்டி ஆண்டின் கடைசி இரண்டு இலக்கங்கள், இது வெளியீட்டுத் தேதிக்கு ஒத்ததாக இருக்க வேண்டிய அவசியமில்லை) 
* வெளியீட்டாளரால் ஒதுக்கப்பட்ட 5 இலக்க எண், இது தொடர் அல்லது புத்தகத்திற்குள் வெளியீட்டு உருப்படிக்குத் தனித்துவமானது
* ஒரு சோதனை இலக்கம் (0-9 அல்லது X) 

ஒரு வெளியீட்டாளர் அடையாளங்காட்டி அச்சிடப்படும் போது (ஒரு தரவுத்தளத்தில் சேமிக்கப்படுவதை விட) 17-எழுத்து சரம் நிறுத்தற்குறி எழுத்துக்களுடன் நீட்டிக்கப்படலாம். இது மனிதர்களுக்கு மேலும் படிக்கக்கூடியதாக இருக்கும்,உ.ம்.  Sxxx-xxxx (yy) iiiii-d அல்லது Bx-xxx-xxxx-x/iiiiii-D.

## உதாரணம்

* 

## மேலும் காண்க

* எண்ணிம ஆவணச் சுட்டி (DOI) 

## மேற்கோள்கள்

## வெளி இணைப்புகள்

* 

பகுப்பு:ஆய்வு முறைகள்
சோரெங்

**சோரேங்** (*Soreng*), வடகிழக்கு இந்தியாவின் சிக்கிம் மாநிலத்தில் தெற்கில் உள்ள சோரெங் மாவட்டத்தின் நிர்வாகத் தலைமையிடமும், பேரூராட்சியும் ஆகும். இந்நகரம், மாநிலத் தலைநகரான கேங்டாக்கிற்கு தென்மேற்கே 100 கிலோமீட்டர் தொலைவிலும்:  மேற்கு வங்காளத்தின் டார்ஜீலிங் நகரத்திற்கு வடமேற்கே  42.6 கிலோமீட்டர் தொலைவில் உள்ளது. உள்ளது. இது கடல் மட்டத்திலிருந்து 4,314 அடி உயரத்தில் இமயமலையில் உள்ளது இந்நகரம் சிக்கிம் மக்களவைத் தொகுதிக்கு உட்பட்டது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 887 குடியிருப்புகள்  கொண்ட சொரெங் பேரூராட்சியின்  மக்கள் தொகை 3818 ஆகும். அதில் 1937 ஆண்கள் மற்றும்  1881 பெண்கள் உள்ளனர். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 100 மற்றும் 1,490 பேர்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 9.64% வீதம் உள்ளனர்.  பாலின விகிதம் 1000 ஆண்களுக்கு 971 பெண்கள் வீதம் உள்ளனர். சராசரி எழுத்தறிவு 83.39% ஆக  உள்ளது.இந்நகரத்தில் வட்டார மொழிகளான நேபாளி மொழி, சிக்கிமிய மொழி, குரூங் மொழி, லிம்பு மொழி, நேவாரி மொழி தமாங் மொழிகள் பேசப்படுகிறது.
## மேற்கோள்கள்

பகுப்பு:சிக்கிம் மாநிலத்திலுள்ள ஊர்களும் நகரங்களும்
பகுப்பு:சோரெங் மாவட்டம்
பலவான் மலை அணில்

**பலவான் மலை அணில்** (*Palawan montane squirrel* (*சுந்தாசையூரசு ராபோரி*) என்பது சையூரிடே குடும்பத்தைச் சேர்ந்த கொறித்துண்ணியின் சிற்றினமாகும். இது பிலிப்பீன்சில் மட்டும் காணப்படும் அகணிய உயிரி ஆகும். இதன் இயற்கையான வாழிடம் மிதவெப்ப மண்டல அல்லது வெப்பமண்டல வறண்ட காடுகள் ஆகும்.

## மேற்கோள்கள்

* Thorington, R. W. Jr. and R. S. Hoffman. 2005. Family Sciuridae. pp. 754–818 in Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:அணில்கள்
புரூக் அணில்

**புரூக் அணில்** (*Brooke's squirrel-சுந்தாசையூரசு புரூக்கே*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இது இந்தோனேசியாவிலும் மலேசியாவிலும் காணப்படுகிறது. இதன் இயற்கையான வாழிடம் மிதவெப்பமண்டல அல்லது வெப்ப மண்டல வறண்ட காடுகள் ஆகும். இது வாழிட இழப்பால் அச்சுறுத்தப்படுகிறது. இது சார்லஸ் புரூக் பெயரால் அழைக்கப்பட்டது. சரவாக் இரண்டாவது வெள்ளை இராசா ஓல்டுபீல்டு தாமசு சார்லஸ் ஹோஸ் மவுண்ட் டுலிட் சேகரித்த மாதிரியிலிருந்து விவரிக்கப்பட்டது.

## மேற்கோள்கள்

பகுப்பு:அணில்கள்
பகுப்பு:இந்தோனேசியப் பாலூட்டிகள்
பகுப்பு:மலேசியப் பாலூட்டிகள்
அமரண்டைட்டு

**அமரண்டைட்டு** (*Amarantite*) என்பது  Fe3+2O(SO4)2•7H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். Fe3+SO4(OH)•3H2O. என்ற மூலக்கூற்று வாய்ப்பாட்டாலும் இக்கனிமம் அடையாளப்படுத்தப்படுகிறது.

அமரண்டைட்டு என்ற  பெயர் அமராந்து என்ற கிரேக்க சொல்லிலிருந்து வந்தது.  அமராந்து என்ற சொல்லின் பொருள் கற்பனையான ஒரு சிவப்பு பூவைக் குறிக்கும். கனிமம் அத்தகைய சிவப்பு நிறத்தைக் கொண்டிருப்பதால் அமரண்டைட்டு எனப் பெயரிடப்பட்டது.  

பன்னாட்டு கனிமவியல் சங்கம் அமரண்டைட்டு கனிமத்தை Ama என்ற குறியீட்டால் அடையாளப்படுத்துகிறது.

அமரண்டைட்டு முச்சரிவச்சு படிக அமைப்பில் காணப்படுகிறது. அதாவது படிகவியல் ரீதியாக, இது ஒரே ஒரு சமச்சீர் மடிப்பை மட்டுமே கொண்டுள்ளது. சரியாக ஒரே மாதிரியாக இருக்க 360 பாகை சுழற்றப்பட வேண்டும். முச்சரிவச்சு படிகம்  என்பதால் அமரண்டைட்டு ஈரச்சு ஒளியியல் வகுப்பில் அடங்கும். அச்சுப்  90 பாகைக்குச் சமமாக இருக்காது. ஒவ்வொரு அச்சின் பக்கமும் ஒரே நீளத்திலும் இருக்காது. அமரண்டைட்டு திசைமாறுபாட்டுப் பண்பு கொண்டதாகும். அதாவது, ஒளியின் வேகம் படிகவியல் திசையைப் பொறுத்து மாறுபடும். மேலும் ஒன்றுக்கு மேற்பட்ட ஒளிவிலகல் குறியீடுகளும் கொண்டிருக்கும். 
 
அமரண்டைட்டு மிகவும் அரிதான ஒரு கனிமமாகும். சிலி நாட்டின் வெள்ளிச் சுரங்க மாவட்டமான கரோகோல்சு போன்ற ஓரிரு இடங்களில் மட்டுமே இதைக் காணலாம். இரும்பின் மூலமாக இருந்தாலும், இரும்புக்காக வெட்டியெடுக்க போதுமான அமரண்டைட்டு கனிமம் கிடைப்பதில்லை.  இருப்பினும், படிக வடிவத்தில் காணப்படும்போது இதன் சிவப்பு ஆரஞ்சு நிறம் சேகரிப்பாளர் பொருளாக மதிப்பை அளிக்கிறது.

## மேற்கோள்கள்

*Palache, C., Berman, H., & Frondel, C. (1951), *The System of Mineralogy of James Dwight Dana and Edward Salisbury Dana,* Yale University 1837-1892, Volume II. John Wiley and Sons, Inc., New York, 7th edition, revised and enlarged, 1124 pp.: 611-613.

பகுப்பு:இரும்பு(III) கனிமங்கள்
பகுப்பு:கனிமங்கள்
பகுப்பு:சல்பேட்டு எசுத்தர்கள்
பகுப்பு:முச்சரிவச்சுக் கனிமங்கள்